من , كلمة , أحبك , تبتعد , ليش, , شعر , عراقي
من كلمة أحبك تبتعد ليش
وادري شلون تفرح لمن احجيه
بس گلي السبب من عندي لو بيك
اذا أني الغلط صدكني الغيه
ولتگلي استحي من كلمة الناس
هو أني الاحب الناس شعليه
ماعندي غدر لا تقنع الروح
وفوگاها تحبني وانت حاجيه
وماحبيت غيرك تعرف بهاي
لأن طبعي وفي وشلون اسويه
صح غيرك جميل هواي الوجوه
بس بيك البراءة تعادل البيه
حبك نار صار بگلبي ويزيد
بس الله ولك يگدر يطفيه